C 125/354
BG
Официален вестник на Европейския съюз
5.4.2023 г.
Сряда, 14 септември 2022 r.
Комисията се оправомощава да преразглежда, посредством делегирани актове в съответствие с член 31 от настоящата директива, хармонизираните референтни стойности на ефективността, посочени в Делегиран регламент (ЕС) 2015/2402 на Комисията (68). 11.
Държавите членки правят необходимото цялата достъпна помощ за комбинирано производство на енергия да се насочва към електроенергията, произвеждана чрез високоефективно комбинирано производство на енергия, а отпадната топлина да се използва ефективно за постигане на икономии на първична енергия.
Публичната подкрепа за комбинираното производство на енергия и за производството на енергия от районни топлоцентрали и мрежи се подчинява на правилата за държавна помощ в случите, при които тези правила са приложими.
Член 25 Преобразуване, пренос и разпределение на енергия 1.
Националните енергийни регулаторни органи прилагат принципа за поставяне на енергийната ефективност на първо място в съответствие с член 3 от настоящата директива , когато изпълняват регулаторните задачи, предвидени в директиви (ЕС) 2019/944 и 2009/73/ЕО, относно решенията си във връзка с експлоатацията на газовата и електроенергийната инфраструктура, включително решенията за мрежовите тарифи, без да се засягат принципите на недискриминация и на разходна ефективност.
В допълнение към принципа за поставяне на енергийната ефективност на първо място националните енергийни регулаторни органи вземат под внимание разходната ефективност, ефективността на системата и сигурността на доставките и възприемат основан на жизнения цикъл подход, който гарантира целите на Съюза в областта на климата и устойчивостта. 2.
Държавите членки гарантират, че операторите на преносни и разпределителни системи за газ и електроенергия прилагат принципа за поставяне на енергийната ефективност на първо място в съответствие с член 3 от настоящата директива и в съответствие с целите на Съюза в областта на климата и устойчивостта, когато вземат решения във връзка с планирането и развитието на мрежите и инвестициите в тях.
Гъвкавостта на търсенето е основна част от оценката на планирането и експлоатацията на мрежите.
Като вземат предвид сигурността на доставките и интеграцията на пазара, държавите членки правят необходимото, за да гарантират, че операторите на преносни системи и операторите на разпределителни системи ▌инвестират в ориентирани към бъдещето технологии, с цел да допринесат за смекчаване на последиците от изменението на климата.
Националните регулаторни органи могат да предоставят методики и насоки за това как да се оценяват алтернативите при анализа на разходите и ползите в тясно сътрудничество с операторите на преносни системи и операторите на разпределителни системи, които могат да споделят важен технически опит, като се вземат предвид по-широките ползи, и как да се проверява прилагането на принципа за поставяне на енергийната ефективност на първо място от операторите на преносни системи или разпределителни системи, когато се одобряват, проверяват или наблюдават проектите, представени от операторите на преносни системи или операторите на разпределителни системи. 3.
Държавите членки гарантират, че операторите на преносни и разпределителни мрежи наблюдават и количествено определят цялостния обем на загубите в мрежата, свързани с мрежата, която експлоатират, и предприемат разходно ефективни мерки за подобряване на ефективността на мрежата и посрещане на потребностите от развитие на инфраструктурата и загубите, произтичащи от повишената електрификация както от страна на търсенето, така и от страна на производството.
Операторите на преносни и разпределителни мрежи докладват на националния енергиен регулаторен орган тези мерки ▌.
▌Държавите членки гарантират, че операторите на преносни и на разпределителни мрежи извършват оценка на мерките за подобряване на енергийната ефективност по отношение на своите съществуващи преносни или разпределителни системи за газ или електроенергия и подобряват енергийната ефективност при проектирането и експлоатацията на инфраструктурата, по-специално по отношение на разгръщането на интелигентни мрежи.
Държавите членки насърчават операторите на преносни и разпределителни системи да разработват иновативни решения за подобряване на ефективността и устойчивостта, включително енергийната ефективност, на съществуващите и бъдещите системи, чрез регулиране, основано на стимули. 4.
Националните енергийни регулаторни органи включват специален раздел относно постигнатия напредък в подобряването на енергийната ефективност по отношение на експлоатацията на газовата и електроенергийната инфраструктура в годишния доклад, изготвен съгласно член 59, буква л) от Директива (ЕС) 2019/944 и съгласно член 41 от Директива 2009/73/ЕО.
В тези доклади националните енергийни регулаторни органи предоставят оценка на общата ефективност при експлоатацията на газовата и електроенергийната инфраструктура, мерките, предприети от операторите на преносни и разпределителни системи, и когато е приложимо, дават препоръки за подобрения на енергийната ефективност, включително икономически ефективни алтернативи, които намаляват пиковите натоварвания и цялост­ ното използване на електроенергия. 5.
По отношение на електроенергията държавите членки правят необходимото регулирането на мрежите, както и мрежовите тарифи да съответстват на критериите по приложение XII, като се вземат под внимание насоките и кодексите, разработени съгласно Регламент (ЕС) 2019/943.
(68)
Делегиран регламент (ЕС) 2015/2402 на Комисията от 12 октомври 2015 г. за преразглеждане на хармонизираните референтни стойности на к.п.д. при разделно производство на електрическа и топлинна енергия, в изпълнение на Директива 2012/27/ЕС на Европейския парламент и на Съвета, и за отмяна на Решение за изпълнение 2011/877/ЕС на Комисията (ОВ L 333, 19.12.2015 г., стр. 54).